R A T I 0. 127 



Judicium Ordinis Medicorum tale est: 



Ordo Medicorum hanc proposuerat quaestionem : 



Quaeritur, quid efficiant ad fibrinae e sanguine acquirendae quantitatem 

 inutandam : 



1. diversa, quacum liquor examinandus e vena vel arteria effluxerit, 

 celeritas ; 



2. parcior aut copiosior eademque sive promtior sive tardior sanguinis 

 detractio, proxime praegressa; 



3. temperatura diversa, motus, quies, aliae conditiones, quibus sanguis 

 emissus subjiciatur. 



Ad quam quaestionem ita respondeatur , ut, experimentis institutis, re- 

 quisitae quantitatis differentiae primum definiantur , deinde , quoad possint , 

 explicentur. 



(Jnum accepit Ordo responsum, hisce Schilleri verbis inscriptum: //Es 

 kommt hier nicht auf den Werth der Materie," cet. Auctor hujus com- 

 mentationis tarn multa instituit experimenta, ut singularern inquirendi 

 diligentiam et assiduitatem abunde probaverit. Dolendum vero experi- 

 menta non satis fuisse ad argumentum accommodata. Tot scilicet neglectae 

 sunt conditiones, ad quas omnino attendi debuisset, ut vim ac sententiam 

 quaestionis auctor non plane percepisse videatur. Conspectus historicus , 

 experimentorum narrationi praemissus, pro maxima quidem parte a quae- 

 stione alienus est, in iis autem, quae ad rem attinent, nee satis plenus, 

 nee critices luce illustratus. Quae cum ita sint palma certaminis auctori 

 decerni non potuit. Ne tamen tanto labori praeinium deesset, publice 

 laudandum esse scriptorem et industriae testimonio condecorandum , ordo 

 medicorum judicavit. 



Aperta scidula auctorem se prodidit MARCUS JANUS BAART DE LA FAILLE , 

 Medicinae Candidatus in Academia Groningana. 



Accipe, Ornatissime juvenis, quod tibi decretum fait testimonium. 

 Eadem diligentia in studiis tuis pergas, indefesso labore naturam scrutare, 

 sic fructus studiorum tibi non deerunt. Et si palmam accipere tibi haud 

 contigerit, incendat hoc testimonium ardorem, ut ad majorem praestantiam 

 tendas, et indefesso labore progrediare, ut aliquando in publicam salutem 

 conferre possis, cui te dicasti, artem salutarem. 



